**Սայմեն Պեգ** (անգլ.՝ Simon Pegg, ծնունդով` **Սայմոն Ջոն Բեքինհեմ**, անգլ.՝ Simon John Beckingham, փետրվարի 14, 1970(1970-02-14), Բլոքուրրս, Borough of Tewkesbury, Գլոստերշիր, Գլուսթերշիր, Անգլիա, Միացյալ Թագավորություն), բրիտանացի դերասան, կինոկատակերգու, սցենարիստ, գրող, պրոդյուսեր և ռեժիսոր։ Առավել հայտնի է «Շոն անունով զոմբին», «Իբրև լավ խուզարկու», «Աշխարհի վերջը», «Աստղային ճանապարհ», «Անհնարին առաքելություն 3», «Անհնարին առաքելություն։ Հոգու արձանագրությունը», և «Անհնարին առաքելություն։ Իզոգոյների ցեղը» ֆիլմերից։

Կենսագրություն
--------------

Մայրը` Ջիլիան Ռոզմարին, քաղաքացիական ծառայող է, իսկ հայրը` Ջոն Հենրին, ջազային երաժիշտ և ստեղնաշարային գործիքների վաճառող։ Նրա ծնողները բաժանվել են, երբ Սայմոնը 7 տարեկան էր, և նա վերցրել է մոր ազգանունը նրա երկրորդ ամուսնությունից հետո Բրիստոլում աշխատել է բրիտանական Դեբենհամս խանութում` տղամարդկանց բաժնում։ Պեգը սովորել է Բրիստոլի` դրամայի համալսարանում, և նրա առաջին դիսերտացիան կոչվել է «Մարքսիստական սեղմ ակնարկ յոթանասունականների հայտնի ֆիլմերի և գերիշխան տրամասության մասին»։ 1993 թվականին Սայմոնը տեղափոխվել է Լոնդոն և սկսել հանդես գալ տարբեր դերերով` կոմեդիաներում։ 1995 թվականին հայտնվել է հեռուստատեսությունում, որտեղ նկարահանվել է «Վեց զույգ տաբատ» սկետչ շոուի մեջ։ Նկարահանումենրի ժամանակ ծանոթացել է Էդգար Ռայթի և Ջեսիկա Սթիվենսոնի հետ։ 1998-ից մինչև 2004 թվականը Պեգը պարբերաբար հայտնվել է BBC Radio ռադիոկայանի 99p Challenge ծրագրում։ 1999 թվականին եղել է «Spaced» սիթքոմի ստեղծողներից մեկը, որի համար նրան անվանակոչել են որպես British Comedy Awards-ի լավագույն կատակերգու։ Այդ ծրագրում Պեգն ընդգրկեց նաև իր լավագույն ընկերոջը` Նիկ Ֆրոսթին։ 2002 թվականին մասնակցել է «Իսկական սեր» ֆիլմի քասթինգին, սակայն դերի համար ընտրվել է Ռոուեն Ատկինսոնը։ Պեգը և Ֆրոսթը միասին հաջողություն են ունեցել 2004 թվականին նկարահանված «Շոն անունով զոմբին» ռոմանտիկ կատակերգությունում, որի սցենարիստն էր Սայմոնը, իսկ ռեժիսորը` Էդգար Ռայթը։ Ֆիլմի նկարահանումների ավարտից հետո Սայմոնն ասել է, որ նրան դուր էր գալիս խաղալ որպես Շոն, և նրանք միմյանցից այդքան էլ չեն տարբերվում։ 2006 թվականին Սայմոնը «Անհնարին առաքելություն» ֆիլմում խաղացել է Բենջի Դանի դերը` գլխավոր հերոս Թոմ Կրուզի օգնականը։ Նույն թվականին Պեգը և Ռայթը կրկին միասին խաղացել են արդեն «Իբրև լավ խուզարկու» ֆիլմում, որը ցուցադրության է հանձնվել 2007 թվականի փետրվարին։ Այդ ֆիլմում նույնպես Նիկ Ֆրոսթն ուներ իր մասնակցությունը։ 2007 թվականին Սայմոնը նկարահանվել է «Բարի գիշեր» և «Վազիր, գիրուկ, վազիր» ֆիլմերում։ 2008 թվականին Կիրստեն Դանստի և Մեգան Ֆոքսի հետ միասին մասնակցել է «Ինչպես կորցնել ընկերներին և ստիպել բոլորին ատել քեզ» ռոմանտիկ կատակերգությանը։ 2009 թվականին Սայմոնը «Աստղային ճանապարհ» ֆիլմում խաղացել է ինժեներ Մոնթգոմերի Սքոթի դերը։ Սայմոն Պեգը և Նիկ Ֆրոսթը գրել են «Սեռ։ Գաղտնի նյութ» ֆիլմի սցենարը և խաղացել այդ ֆիլմի գլխավոր դերերը։ 2012 թվականին Պեգը, Ֆրոսթը և Ռայթը նկարահանել էն «Աշխարհի վերջը» ֆիլմը, որը էկրան է դուրս եկել 2013 թվականի օգոստոսի 23-ին։

Անձնական կյանքը
---------------

Սայմոն Պեգն ամուսնացած է Մորին Մակկանի հետ։ Հարսանիքը տեղի է ունեցել 2005 թվականի հուլիսի 23-ին Գլազգոյում։ Նրանց կնքահայրը եղել է Նիկ Ֆրոսթը։ 2009 թվականի հուլիսի 6-ին Սայմոնն իր պաշտոնական էջում հայտարարել է, որ նրանք ունեցել են աղջիկ, անունը` Մաթիլդա։ Պեգը իր թվիթթերի անձնական էջում հայտարարել է, որ նա աթեիստ է։ Ընկերանալով Քրիս Մարտինի հետ` Սայմոնը դարձել է Coldplay խմբի անդամ, և համերգների ժամանակ երբեմն նվագում է հարմոնիկա։ Պեգը Մարտինա և Գվինետ Պելտրոուների առաջնեկի` Էպպլի կնքահայրն է։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1995 | ֆ | Վեց զույգ տաբատ | *Six Pairs of Pants* | Տարբեր դերեր |
| 1996-1998 | ֆ | Հավատ դեպի ապագա | *Faith in the Future* | Ջուլս |
| 1997 | ֆ | Մենք գիտենք, թե որտեղ ես ապրում դու | *We Know Where You Live* | Տարբեր դերեր |
| 1997 | ֆ | Ես Ալան Պարտրիջն եմ | *I'm Alan Partridge* | Սթիվ Բենետ |
| 1998-2002 | ֆ | Մեծ իրարանցում | *Big Train* | Տարբեր դերեր |
| 1998 | ֆ | Սա Բիլլ Բեիլին է? | *Is It Bill Bailey?* | Տարբեր Դերեր |
| 1999 | ֆ | Հոթել Պարադիսո | *Guest House Paradiso* | Պարոն Նայս |
| 2001 | ֆ | Հսկիչ | *The Parole Officer* | Ամուսին |
| 2001 | ֆ | Բժիշկ Սարսափազդուի սարսափելի տունը | *Dr. Terrible's House of Horrible* |  |
| 2003 | ֆ | Հաշվարկ |  *The Reckoning* | բանտապետ |
| 2003 | ֆ | Վերջնական պահանջարկ | *Final Demand* |  |
| 2004 | ֆ | Բլեքի գրախանութը | *Black Books* | Էվան |
| 2004 | ֆ | Շոն անունով զոմբին | *Shaun of the Dead* | Շոն |
| 2005 | ֆ | Մահացածների մոլորակ | *Land of the Dead* | Զոմբի |
| 2006 | ֆ | Մեծ ոչինչ | *Big Nothing* | Գաս Դիկինսոն |
| 2007 | ֆ | Վազիր, գիրուկ, վազիր | *Run Fatboy Run* | Դենիս Դոիլ |
| 2008 | ֆ | Ինչպես կորցնել ընկերներին և ստիպել բոլորին ատել քեզ | *How to Lose Friends & Alienate People* | Սիդնի Յանգ |
| 2010 | ֆ | Առակ 3 | *Fable III* | Բեն Ֆին |
| 2012 | ֆ | Անհավատալի վախ ամեն ինչից | *A Fantastic Fear of Everything* | Ջեք |
| 2013 | ֆ | Աշխարհի վերջը | *The World's End* | Գերի Կինգ |
| 2015 | ֆ | Լինել տղամարդ | *Man Up* | Ջեք |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  filmportal.de — 2005.
2. 1 2  Munzinger Personen (գերմ.)
3. ↑  Barratt, Nick (2007 թ․ հունիսի 2). «Family detective» (անգլերեն). The Daily Telegraph. Արխիվացված օրիգինալից 2013 թ․ հուլիսի 13-ին. Վերցված է 2013 թ․ հուլիսի 9-ին.
4. 1 2  Cadwalladr, Carole (2007 թ․ փետրվարի 4). «A fair cop». *The Guardian* (անգլերեն). London. Արխիվացված օրիգինալից 2013 թ․ հուլիսի 13-ին. Վերցված է 2016 թ․ հունիսի 19-ին.
5. ↑  «10 Questions for Simon Pegg» (անգլերեն). Time. 2008 թ․ հոկտեմբերի 2. Արխիվացված օրիգինալից 2013 թ․ հուլիսի 13-ին. Վերցված է 2016 թ․ հունիսի 19-ին.
6. 1 2  «BBC - Comedy - Simon Pegg Profile» (անգլերեն). BBC. Արխիվացված օրիգինալից 2013 թ․ հուլիսի 13-ին. Վերցված է 2013 թ․ հուլիսի 9-ին.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · MusicBrainz · Rotten Tomatoes · Giant Bomb |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 7063597 · BNE: XX4785938 · BNF: 15076097z · CONOR: 72086883 · GND: 13622413X · ISNI: 0000000115667850 · LCCN: no2005050226 · NKC: xx0068059 · NLP: a0000002608278 · NTA: 270267727 · NUKAT: n2017051755 · SUDOC: 121469107 · VIAF: 34745692 · WorldCat VIAF: 34745692 |

 |

 |